[{"text_idx": "#000000", "text": "AvalehtETLKatriin Saar vo\u0303itis Rootsis u\u0308lipika ma\u0308ngu"}, {"text_idx": "#000001", "text": "Katriin Saar vo\u0303itis Rootsis u\u0308lipika ma\u0308ngu"}, {"text_idx": "#000002", "text": "Share this postClose sharing boxKatriin Saar vo\u0303itis Rootsis u\u0308lipika ma\u0308nguTwitterFacebookLinkedIn"}, {"text_idx": "#000004", "text": "Ligi kolm tundi kestnud ma\u0308ngus, kus Katriin Saar kaotas kaks geimi ja kolm punkti rohkem, suutis ta siiski alistada Norrko\u0308pingi (Rootsi) ITF-i W15 turniiri avaringis Astrid Wanja Brune Olseni (Norra, WTA 1210.) 2:6, 7:6, 7:6."}, {"text_idx": "#000005", "text": "Vaatamata u\u0308lipingelisele lo\u0303pule Brune Olsenil mats\u030cpalli siiski ei olnud ja viimast kaht setti kontrollis pigem Saar. Esimeses setis vo\u0303itis Katriin vaid u\u0308he oma pallingugeimi ja sellegi 0:40 kaotusseisult. Murdeid oli palju ka kahes viimases setis, kuid lo\u0303puhetkedel pigem ees Saar."}, {"text_idx": "#000006", "text": "Teises setis juhtis ta murdega kolm korda, aga vastane alati viigistas. O\u0303nneks just siis, kui Saar ja\u0308i taha 4:5, vo\u0303itis ta oma servi kindlalt ja murdis vastase seisuks 6:5, kuid andis ka neljandat korda (!) murde tagasi. Tie-break\u2019is oli Katriin juhtiv pool alates seisust 2:3. Tal oli seisul 6:4 kasutada kaks settpalli, aga lo\u0303puks vo\u0303itis Saar tie-break\u2019i 8:6. Kolmandas setis servis Katriin juba ise esimesena, aga oli siiski murdega taga 2:3 ja 3:4. Ent kordus eelmine sett, kuid seekord eestlanna alati viigistas ja la\u0308ks seeja\u0308rel ette 5:4 ja 6:5. Lo\u0303puks tuli taas tie-break, kuid seekord juhtis Katriin kohe 3:0 ja vo\u0303itis 7:2."}, {"text_idx": "#000007", "text": "Vastane servis ettevaatlikult, ta ei lo\u0308o\u0308nud u\u0308htki a\u0308ssa ega teinud u\u0308htki topeltviga ja sai esimest pallingut sisse 75%, ent ta teenis esimeselt servilt vaid 53% punktidest. Saar lo\u0303i u\u0308he a\u0308ssa ja tegi 12 topeltviga, kuid vo\u0303itis samamoodi esimeselt servilt 53% punktidest. Ohtralt oli murdepalle ja mo\u0303lemad realiseerisid neid ha\u0308sti: Saar 12st 8 ja Brune Olsen 18st 10."}, {"text_idx": "#000008", "text": "Kuna Saare teise ringi vastane selgub alles homme, tuleb ta uuesti va\u0308ljakule neljapa\u0308eval. Paarisma\u0308ngus eestlanna ei osale, ehkki ta on viimasel ajal olnud selles u\u0308sna edukas ja kokku on Katriinil juba kaks ITF-i tiitlit selles ma\u0308nguliigis."}, {"text_idx": "#000010", "text": "Elena Malo\u0303gina vo\u0303itles ko\u0303vasti, kuid kaotas endisele maailma 23. reketile"}, {"text_idx": "#000012", "text": "Elena Malo\u0303gina alistas maailma 122. reketi!"}, {"text_idx": "#000013", "text": "Elena Malo\u0303gina jo\u0303udis Sunderlandis po\u0303hiturniirile, kuid kohtub esimesena asetatud ma\u0308ngijaga"}, {"text_idx": "#000014", "text": "Tu\u0308rgi tennisist vo\u0303itis Paf Openi"}, {"text_idx": "#000016", "text": "Elena Malo\u0303gina langes paarisma\u0308ngu poolfinaalis va\u0308lja"}, {"text_idx": "#000017", "text": "Elena Malo\u0303gina pa\u0308a\u0308ses paarisma\u0308ngu poolfinaali"}, {"text_idx": "#000019", "text": "TennisNet.ee \u2013 mis? miks? ja kellele?"}]